S-4228/2023

Mál þetta, sem dómtekið var 11. október sl., er höfðað með ákæru, útgefinni af lögreglustjóranum á höfuðborgarsvæðinu 4. júlí 2023, áhendur E-kk-þgf Ó-kk-þgf, kt. [...],[...], I.

Fyrir umferðarlagabrot með því að hafa, laugardaginn 29. október 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,58 ‰ og amfetamín 115 ng/ml) um Breiðhöfða við Stórhöfða í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, laugardaginn 11. mars 2023, ekið bifreiðinni [...] sviptur ökurétti um Sævarhöfða við Bíldshöfða í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, sunnudaginn 28. maí 2023, ekið bifreiðinni [...] sviptur ökurétti um Vagnhöfða í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 27. júní 2023, gekkst hann undir greiðslu sektar með lögreglustjórasekt [...] 2019 meðal annars fyrir ölvunarakstur og akstur undir áhrifum ávana- og fíkniefna og var þá sviptur ökuréttindum í 12 mánuði. [...] sama ár gekkst ákærði á ný undir greiðslu sektar fyrir akstur sviptur ökuréttindum. [...] 2020 gekkst hann undir greiðslu fésektar með viðurlagaákvörðun hjá Héraðsdómi Reykjavíkur, meðal annars fyrir ölvunarakstur, akstur undir áhrifum ávana- og fíkniefna og akstur sviptur ökuréttindum. Með dómi Héraðsdóms Reykjavíkur [...] 2022 var ákærði dæmdur í 2 ára fangelsi, skilorðsbundið í 2 ár, meðal annars fyrir ölvunarakstur, akstur undir áhrifum ávana- og fíkniefna og akstur sviptur ökuréttindum. Þá var ákærða gert að sæta fangelsi í 17 mánuði með dómi Héraðsdóms Reykjavíkur [...] 2023 fyrir ölvunarakstur, akstur undir áhrifum ávana- og fíkniefna og akstur sviptur ökuréttindum.

Brot þau sem ákærði er nú sakfelldur fyrir samkvæmt ákæruliðum I og II voru framin fyrir uppkvaðningu framangreinds dóms frá [...] sl. og því ber að dæma ákærða hegningarauka vegna þeirra brota hegningarauka í samræmi við 78. gr. laga nr. 19/1940.

Við ákvörðun refsingar fyrir brot samkvæmt ákæruliðum I og II verður því lagt til grundvallar að ákærði hafi í fjórða sinn, innan ítrekunartíma í skilningi 71. gr. almennra hegningarlaga nr. 19/1940, ekið undir áhrifum áfengis og ávana- og fíkniefna og í fjórða sinn ekið sviptur ökuréttindum. Brot ákærða samkvæmt ákærulið III var hins vegar drýgt eftir framangreindan dómog verður því lagt til grundvallar að ákærði hafi í fimmta sinn, innan ítrekunartíma í skilningi 71. gr. almennra hegningarlaga nr. 19/1940, ekið sviptur ökuréttindum.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 6 mánaðafangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 120.612 krónur í annan sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, E-kk-nf Ó-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 120.612 krónurí annan sakarkostnað.

B-kvk-nf K-kvk-nf